CELEX: 31992R1685
Language: el
Date: 1992-06-29 00:00:00
Title: Κανονισμός (ΕΟΚ) αριθ. 1685/92 της Επιτροπής της 29ης Ιουνίου 1992 για την τροποποίηση του κανονισμού (ΕΟΚ) αριθ. 1319/92 για τη θέσπιση καθεστώτος ελέγχου των εισαγωγών νωπών βυσίνων προερχομένων από τις Δημοκρατίες της Βοσνίας - Ερζεγοβίνης, της Κροατίας και της Σλοβενίας και τις Γιουγκοσλαβικές Δημοκρατίες της Μακεδονίας και του Μαυροβουνίου

Avis juridique important

|

31992R1685

Κανονισμός (ΕΟΚ) αριθ. 1685/92 της Επιτροπής της 29ης Ιουνίου 1992 για την τροποποίηση του κανονισμού (ΕΟΚ) αριθ. 1319/92 για τη θέσπιση καθεστώτος ελέγχου των εισαγωγών νωπών βυσίνων προερχομένων από τις Δημοκρατίες της Βοσνίας - Ερζεγοβίνης, της Κροατίας και της Σλοβενίας και τις Γιουγκοσλαβικές Δημοκρατίες της Μακεδονίας και του Μαυροβουνίου  

Επίσημη Εφημερίδα αριθ. L 176 της 30/06/1992 σ. 0033 - 0033

ΚΑΝΟΝΙΣΜΟΣ (ΕΟΚ) αριθ. 1685/92 ΤΗΣ ΕΠΙΤΡΟΠΗΣ  της 29ης Ιουνίου 1992  για την τροποποίηση του κανονισμού (ΕΟΚ) αριθ. 1319/92 για τη θέσπιση καθεστώτος ελέγχου των εισαγωγών νωπών βυσίνων προερχομένων από τις Δημοκρατίες της Βοσνίας-Ερζεγοβίνης, της  Κροατίας και της Σλοβενίας και τις Γιουγκοσλαβικές Δημοκρατίες της Μακεδονίας και του ΜαυροβουνίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 545/92 της Επιτροπής της 3ης Φεβρουαρίου 1992 σχετικά με το καθεστώς που ισχύει στις εισαγωγές στην Κοινότητα προϊόντων καταγωγής των Δημοκρατιών της Κροατίας και της Σλοβενίας και των Γιουγκοσλαβικών Δημοκρατιών της  Βοσνίας-Ερζεγοβίνης, της Μακεδονίας και του Μαυροβουνίου (1), όπως τροποποιήθηκε τελευταία από τον κανονισμό (ΕΟΚ) αριθ. 1433/92 (2), και ιδίως το άρθρο 10,  Εκτιμώντας:  ότι η Γιουγκοσλαβική Δημοκρατία του Μαυροβουνίου έχει αφαιρεθεί από τον κατάλογο των δικαιούχων των θετικών μέτρων που προβλέπονται από τον κανονισμό (ΕΟΚ) αριθ. 542/92 και συνεπώς πρέπει να τροποποιηθεί το κείμενο του κανονισμού (ΕΟΚ) αριθ. 1319/92 της  Επιτροπής (3)-  ότι λόγω της πολεμικής καταστάσεως που προκαλεί επί του παρόντος δυσκολίες μεταφοράς προς την Κοινότητα των προϊόντων που κατάγονται από τις δημοκρατίες αυτές που δικαιούνται των θετικών μέτρων πρέπει, μετά από αίτηση των εμπορευομένων, να τροποποιηθεί  για την περίοδο 1992 η διάρκεια ισχύος των πιστοποιητικών εισαγωγής παρατείνοντας την περίοδο από οκτώ σε 30 ημέρες- ότι για λόγους ισότητας, πρέπει να επεκταθεί το δικαίωμα της διατάξεως αυτής στα πιστοποιητικά που εκδίδονται πριν από την ημερομηνία  ενάρξεως ισχύςο του παρόντος κανονισμού και τα οποία δεν έχουν ακόμη λήξει κατά την ημερομηνία αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1319/92 τροποποιείται ως εξής:  1. στον τίτλο και στο άρθρο 1 παράγραφος 1, οι όροι "τις Γιουγκοσλαβικές Δημοκρατίες της Μακεδονίας και του Μαυροβουνίου" αντικαθίστανται από τους όρους "της Γιουγκοσλαβικής Δημοκρατίας της Μακεδονίας"-  2. το άρθρο 2 παράγραφος 4 πρώτο εδάφιο αντικαθίσταται από το ακόλουθο κείμενο:  "Τα πιστοποιητικά εισαγωγής ισχύουν οκτώ ημέρες από την ημερομηνία της πραγματικής εκδόσεώς τους.  Εντούτοις, για την περίοδο 1992, η διοάρκεια ισχύος ανέρχεται σε 30 ημέρες. Επιπλέον, όσον αφορά τα πιστοποιητικά εισαγωγής που εκδόθηκαν πριν από τις 30 Ιουνίου 1992 και ισχύουν ακόμη κατά την ημερομηνία αυτή, οι αρμόδιες αρχές των κρατών μελών  καθορίζουν σε 30 ημέρες, μετά από αίτηση του εμπορευομένου, τη συνολική διάρκεια ισχύος του πιστοποιητικού."  Άρθρο 2  Ο παρών κανονισμός αρχίζει να ισχύει στις 30 Ιουνίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουνίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 63 της 7. 3. 1992, σ. 1. (2) ΕΕ αριθ. L 151 της 3. 6. 1992, σ. 7. (3) ΕΕ αριθ. L 140 της 23. 5. 1992, σ. 12.